
דור המלקטים - אוצר הברית (ח"א פרק ג' סי' י"ד), ושמת בטנא (הסנדק בהלכה ובהגדה), משנת יהושע (ברית מילה פרק י"א), Halachically Speaking (חי"ז מספר י"ב).
1] מנהג קודם.
1. הקב"ה סנדק לאברהם אבינו.
1. אור זרוע (ח"ב הל' מילה סי' ק"ז) – "וצריך נמי לחפש אחר המוהל יהודי טוב כדאמרינן במדרש חזית המול ימול יבא טהור ויטפל עם הטהור ר' אבין בשם ר"ש אילולי מקרא כתוב א"א לאומרו שהקב"ה נעשה שושבינו של אברהם במילה דכת' וכרות עמו הברית".
1) ספר זכרון (באקראט, בראשית פרק י"ד פסוק י"ג) – "בעלי ברית אברם שכרתו עמו ברית. תרגום ירושלמי מפרש בעלי ברית אברם שושביניו שהיו עמו בשעת מילתו והוא מה שתרגם סנדקסאי דאברהם. והסנדקס ידוע שהוא בעל הברית ולכן אמר הרב שאינו אלא כפשוטו אוהביו שכרתו עמו ברית ואולי שנשמר גם כן מפי' דבר אחר שהשיאוהו עצה על דברי ברית מילה והכל ענין אחד".
2. יעב"ץ (סידור ח"ב עמ' תשצ"א אות א').
2. יעקב אבינו סנדק לשבטים.
3. יוסף סנדק לבניו.
1. תרגום יותנן (בראשית פרק נ' פסוק כ''ג) – "בני מכיר בן מנשה כד אתילידו גזירינון יוסף".
1) וכ' המפרש (שם  ) וז''ל, גזרינון יוסף. יכול להיות שהוא דעתי כי מל אותם על ברכי הסנדק. א''נ י''ל שיוסף היה הסנדק וזהו על ברכי יוסף היו נמולים.
4. דוד המלך משתבח בסנדקאות.
5. מלאך גבריאל נעשה סנדק לר' ישמעאל בן אלישע כהן גדול.
1. יעב"ץ (סידור ח"ב עמ' תשצ"א אות א').
6. אליהו הנביא סנדק להאריז"ל.
1. צמח צדיק (מהר"י צמח, סוד מצות מילה מהאר"י זלה"ה עמ' ג-א') – "וכן בכל פעם שבא ניצוץ משרע"ה בעולם אזי אליהו בעצמו בא ונעשה לו סנדק כמ"ש אצל האר"י ז"ל כשנודע שאליהו היה סנדק שלו אבל ...".
7. מראי מקומות – ושמת בטנא (פרק א').
2] הסדק.
1. רמ"א (סי' רס"ד סעי' א') – "ויש לאדם לחזור ולהדר אחר מוהל ובעל ברית היותר טוב וצדיק (א"ז)".
1. יעב"ץ (סידור ח"ב עמ' תשצ"א אות ב').
2. פלא יועץ (ערך מילה) – "וכן יבחר לו לסנדק איש טוב כי כל זה מועיל לנפש הילד להמשיך עליו קדושה ולב טהור ורוח נכון".
3. קיצור שו"ע (סי' קס"ג סעי' א') – "ויש לאדם לחזור ולהדר אחר מוהל וסנדק, היותר טוב וצדיק".
1) משנת יוסף (אבני דרך ח"ו סי' קל"ה אות ג') – "לענ"ד החילוק פשוט בין חילול שבת בצנעה לפרהסיא, שאז נעשה כגוי ואוסר היין במגעו וכו', וא"כ מוטב שישארו הללו בביתם. וא"ת שממילא גם יסעו, לא בעל הברית קרא להם. ולביהכ"נ לא דמי ... אומרים בשם החזון איש ז"ל שלא רק הסנדק והמוהל יהיו יר"ש אלא כל העוסקים עם הנולד, וכש"כ שלא יעסקו עמו באם ש"ק שעכשיו יחללוהו שבזה יעשו עול גדול לתינוק. וזה להסבר פסק מהרש"ג ושבה"ל".
2. רמ"א (סעי' י"א) – "ונוהגין להדר אחר מצוה זו, להיות סנדק לתפוס התינוק למוהלו (הגהות מיימוני פרק ג' דמילה)".
3. מראי מקומות.
1. הגרח"ק זצ"ל (דרך שיחה ח"א עמ' ס"א) – "על גודל השפעת הסנדק על התינוק, סיפר הרב שליט"א (זצ"ל): נכנס אלי אדם עם שני ילדיו, האחד נראה הגון והשני נראה גוי גמור. זה שנראה טוב - אבא זצ"ל היה הסנדק שלו, ואילו אצל השני - אינו רוצה לומר מי היה הסנדק שלו. החזו"א הקפיד שהסנדק יהיה הגון".
הגרח"ק זצ"ל (שאלת רב ח"א פרק י"ג אות ה') – "אם אביו ביקש מבנו (ומתעקש ע"ז) לכבד את אח הגדול (של הבן) בסנדקאות, והאח הוא אמנם מסורתי פחות או יותר אבל הוא עם הארץ גמור, האם חייב לשמוע לאביו, דהמנהג הוא להדר אחר סנדק חשוב ואומרים שהתינוק יושפע מהסנדק. תשובה: יסביר לאביו דבשו"ע אי' לכבד לת"ח".
3] אנשים שונים.
1. רשע.
1. הגריש"א זצ"ל (אשרי האיש יו"ד ח"ב פרק נ"ו אות י"ז) – "לא יכבד חמיו רשע בסנדקאות".
2. אשה סנדק.
1. לא נכון.
1) תשב"ץ קטן (סי' שצ"ז) – "אינו נראה לי כלל מנהג כשר שנוהגין ברוב מקומות שהאשה יושבת בבית הכנסת עם האנשים ומלין התינוק בחיקה ואפילו אם בעלה מוהל או אביה או בנה דלאו אורחא ליכנס אשה מקושטת בין האנשים ובפני השכינה. וכי האי גוונא פרכינן בפ' האיש מקדש (דף נב) אשה בעזרה מנין פן יתגרו בה פרחי כהונה. ועוד דאפילו בעיקר מילה לא נצטווית למול אפי' בנה דכתיב אשר צוה אותו אותו ולא אותה ואם כן למה לי כולי האי שימולו לתוך חיקה ולחטוף מאנשים המצוה. ומי שיש בידו למחות ימחה והמחמיר תבא עליו ברכה ושלום. מאיר ב"ר ברוך זלה"ה: באשר כתב מורנו צעקתי ימים רבים ולית דמשגח. כי נראה מכוער מאד. אף על גב דטרידי בעבידתייהו ולא מהרהרי. הרואים חושדים ואפי' אדם עם אשתו. ועוד אין כל אדם יודע שהיא אשתו. ועוד וכי בחנם היתה עזרת נשים לבד. ונראה דמצוה הבאה בעבירה היא כדכתיב הנה שמוע מזבח טוב. וכל איש הירא דבר ה' יש לו לצאת מבית הכנסת פן יראה כמסייע ידי עוברי עבירה. והזהיר מורי רבינו טוביה ר' יקותיאל בר משה זלה"ה על הדבר כאשר כתב הרב. וגם נראה לי ומוספני על דבריו אחרי ארי ולא אחרי אשה. ואפילו נזדמנה לו אשתו מסלקה לצדדים. הכי איתא בפרק עושין פסין (דף יח) ולהכי אמרינן מנוח עם הארץ היה דכתיב וילך מנוח אחרי אשתו ואפילו בשוק כ"ש בבית הכנסת ובחיקה. ושלום. מאיר ב"ר ברוך זלה"ה".
2) רמ"א (סעי' י"א) – "ואין לאשה להיות סנדק לתינוק במקום שאפשר באיש, משום דהוי כפריצות. ומ"מ היא עוזרת לבעלה ומביאה התינוק עד בית הכנסת, ואז לוקח האיש ממנה ונעשה סנדק (שם בשם מוהר"ם)".
3) לבוש (סעי' י"א).
4) דברי מלכיאל (ח"ד סי' פ"ו) – "ולפ"ז מ"ש הרמ"א בסי' רס"ה סי"א שיש למנוע שלא תהי אשה סנדקת משום פריצות. והוא ממהרי"ל ה' מילה. לפמש"ל י"ל הטעם בפשיטות כמ"ש הרמ"א ר"ס רס"ד. שאשה לא תמול. וא"ל דמהני טעם דפריצות היכא שבהכרח אשה מלה שאין שם מוהל אחר רק אשה. דבאופן זה נראה דתו ליכא פריצות אם גם הסנדקת תהא אשה. וצ"ל שכתב הטען אף להמתירים לאשה למול".
3. קטן סנדק.
1. מראי מקומות – אוצר הברית (ח"א פרק ג' סי' י"ד סעי' ז').
4. בזמן אבילות.
1. עי' לקמן.
5. עכו"ם סנדק.
1. לא נכון.
1) דברי מלכיאל (ח"ד סי' פ"ו) – "וכיון שבארנו שלהסנדק יש חלק בגוף מעשה המילה. והרי מפורש בש"ס ופוסקים סי' רס"ד שעכו"ם אסור למול. א"כ פשוט שאסור לעשות עכו"ם לסנדק. ויש בזה פסול בגוף המילה. דהא עכו"ם שמל פסק הרמ"א סי' רס"ד שצריך לחזור ולהטיף דם ברית. ולזה אסור להמוהל למול כשהעכו"ם סנדק. ויש לחוש לברכה לבטלה כיון שאין עושה המצוה כהוגן. והמוהל שיעבור על זה יהא אסור לעסוק עוד במצות מילה וכמש"ל דהוי מומר לערלות".
2. מראי מקומות.
1) הגריש"א זצ"ל (אשרי האיש יו"ד ח"ב פרק נ"ו אות ט"ז, הע' כ"ג) – "אב גוי הרוצה להיות סנדק בברית בנו, שנולד מאמא יהודיה, ומאיים שאם לא יתנו לו, אז ישאר הילד ערל. הנה הדברי מלכיאל ח"ד פ"ו כתב, שמוטב שישאר הילד ערל, אך דעת רבינו, שכיון שמהראוי לכבד אב גוי מטעם הכרת הטוב (ראה לעיל פרק מ סט"ו), לכן אין בזה עוולה לכבדו בסנדקאות כפי רצונו. (עלינו לשבח ח"ג עמ' תרצד, משמיה דספר ושב ורפא לו, עדות רבי עזריאל אויערבאך)".
4] קדימה.
1. אבי הבן קודם.
1. עי' לקט יושר (יו"ד עמ' נ"ב ענין ג') – "מי שיש לו בן למול ואינו רוצה להיות בעל ברית, ורוצה לכבד אחרים משום הבאת שלום ומשום דיש בו כבוד הבריות ...".
2. פלא יועץ (ערך מילה) – "וטוב לו לאבי הבן אם יוכל הוא להיות הסנדק שהוא כמזבח להקריב בנו לקרבן ונרצה לו לכפר עליו".
3. דברי מלכיאל (ח"ד סי' פ"ו, כל לשונו מובא לקמן) – "ולפ"ז ראוי לנהוג שאבי הבן יהא סנדק דהא באמת מוטל עליו מצות מילה. ויש פוסקים שכתבו שאסור לעשות שליח למול אם הוא יכול למול. וע' קצה"ח סי' שפ"ב ובחיבורי ח"א סי' ו' בזה. וא"כ כיון שסנדק הוי ג"כ חלק מגוף מעשה המילה. לזה אף שאינו יכול למול בעצמו. מ"מ מחויב להיות סנדקי ולעשות כל מה שאפשר לו לעשות במעשה המילה ואקצר".
4. מראי מקומות – אוצר הברית (ח"א פרק ג' סי' י"ד סעי' ג'), ושמת בטנא (פרק ב' סעי' א').
5. אב היודע למול, אם מותר לו להיות סנדק.
1) משנה הלכות (חי"ג סי' קפ"ט) – "אבל באב שהוא מוהל הרי התורה חייבו למול את בנו וא"כ פשוט דהמצוה שלו הוא למול וגדולה מסנדקאות שבלי סנדקאות אפשר למול. ואפילו יעמוד שליח למול הרי מצוה בו יותר מבשלוחו כנלפענ"ד".
2. אביו.
1. הגרח"ק זצ"ל (שאלת רב ח"א פרק י"ג אות ד') – "אם צריך לכבד את אביו בסנדקאות אם אביו רוצה מאוד אך הוא עם הארץ ממש, דברמ"א (יו"ד סי' רסד סעי' א) כתב לכבד לת"ח. תשובה: ראוי לפייסו. [פעם אחרת ענה הרב שליט"א (זצ"ל): אם האב מקפיד הוא קודם. (תשובה זו ענה הרב במכתב שנשלח אליו זמן קצר לאחר המכתב הקודם, כשבהמשך המכתב ציין השואל שמדובר באב שבודאי יפגע, ולא יוכלו לפייסו או להסביר לו, אך מ"מ הוא שומר תו"מ)".
הגרח"ק זצ"ל (שאלת רב ח"א פרק י"ג אות ו') – "אם האב (סבו של התינוק), אינו שומר תורה ומצוות, אבל לא להכעיס ח"ו, אלא מחמת שלא למד, והוא ודאי יפגע אם לא יכבדהו בסנדקאות, ולא יוכלו לפייסו או להסביר לו, מה יעשה. תשובה: צ"ע".

הגרח"ק שליט"א (ברית יצחק [ויצמן] עמ' קי"ב סוף הע' ט"ז) – "וידידי הגר"א גרינבוים שליט"א שאל את הרהג"ח קנייבסקי שליט"א [זצ"ל] בכללות, והשיב דראוי לתת לסבא כי הנתינה לאבות היא מבחינת 'הכרת הטוב' ובמקרה כזה הכרת הטוב לאבות".
3. סבא.
1. לקט יושר (יו"ד עמ' נ"ב ענין ג') – "מי שיש לו בן למול ואינו רוצה להיות בעל ברית, ורוצה לכבד אחרים משום הבאת שלום ומשום דיש בו כבוד הבריות, חייב ליתן לאביו קודם אביו זקנו להיות בעל ברית. אבל אם הוא ברצון אביו יוכל לתן לזקנו, והמנהג ליתן לזקנו משום שהעולם אומרים מי שהוא בעל ברית לבן נינו אינו רואה פני גהינם. ואמר המנהג כשתלד אשתו בן הראשון הרשות בידו לקרות לו שם ולאשתו הרשות בידה ליתן הקבעטריט למי שהיא רוצה. אבל אם אביו הוא עצמו רוצה להיות קבאטר פי' שתופש הנער בשעת המילה מי יוכל למחות. מליקוטי מהר"י אוברניק זצ"ל".
4. רב.
1. נוב"ק (יו"ד סי' פ"ו  ).
2. מראי מקומות – אוצר הברית (ח"א פרק ג' סי' י"ד סעי' ט"ו), ושמת בטנא (פרק ב' סעי' ט').
5] טהרה במקוה.
1. נוהגין.
1. מהרי"ל (מנהגים, הל' מילה אות א') – "מהר"י סג"ל כשנעשה הוא בעל ברית והוא קרוי סנדיק בלשון חכמים, היה נוהג לרחוץ ולטבול עצמו להכניס התינוק בטהרה לברית".
2. מטה משה (עמוד גמילות חסדים ח"ז בעניני מילה פרק ד' אות ג').
3. בית הילל (ס"ק ג').
4. יעב"ץ (סידור ח"ב עמ' תשצ"א אות ג') – "מהרי"ל נהג לטבול. מפני שדומה לכהן המקטיר".
5. עי' ברכי יוסף (ס"ק י"ח) – "מהרי"ל כשהיה סנדק היה טובל (מנהגים ריש הל' מילה). וכתב מור"ם בדרכי משה (אות יא) דחומרא בעלמא הוא, ואין נוהגין כן. עכ"ד. ואני אומר דאם הוא בלתי טהור, טוב וישר לטבול, ולא יגש למזבח הן בעודנו בבגדים צואים עוד טומאתו בו, וכ"ש אם מכוין לתקן, כי לא טהור הוא. ורבים נהגו במקומותנו דבכל אופן טובלים סמוך למצוה כל האפשר. וכן ראוי לנהוג".
6. ערה"ש (סעי' ל"ו) – "ובמנהגי מהרי"ל כתוב ...".
7. קהלות יעקב (תולדות יעקב עמ' קע"ב) – "היה לו לרבינו מקוה בביתו, והיה טובל בו בערבי שבתות, ולפנים, גם לפני תחילת כתיבת ספר, ולפני שהלך לסנדקאות, ולפעמים גם לפני תפילתו על החולים".
קהלות יעקב (דרך שיחה ח"א עמ' ס"ב) – " אבא זצ"ל הלך למקוה לפני סנדקאות, ולפני שהתחיל לכתוב ספר".
8. תשובות והנהגות (ח"א סי' תקפ"ד) – "והסנדק צריך ליזהר ללבוש בגדי שבת ולרחוץ לכבוד המילה ותמהני שהפוסקים לא הביאו חובת רחיצה לבעלי ברית, ובש"ע (תקנ"ט ס"ק ט') מפורש שאפילו בת"ב (בנדחה) בעל ברית לובש בגדי שבת ורוחץ ע"ש שזהו חובה גם לסנדק, ובמהרי"ל מפורש שבחול צריך לטבול ג"כ, ויש בזה סוד נפלא 'והזה הטהור על הטמא'. (ומיהו דבריו שחייבין לרחוץ חידוש גדול, ובפרט שמתירין אפילו בת"ב, אף שאינו נועל מנעליו, ולע"ד מיירי כשמטונף ומלוכלך דוקא, שבזה ודאי חייבין לרחוץ לכבוד המצוה, ותמהני שלא פירשו המפרשים כן התם בהלכות ת"ב)".
9. אוצר הברית (ח"א פרק ג' סי' י"ד סעי' י"ז).
10. ושמת בטנא (ריש פרק ו').
2. אין נוהגין כן.
1. דר"מ (ס"ק י"א) – "כתב מהרי"ל (שם סו א) כשהיה סנדק היה טובל עצמו להיות נקי להכניס הילד בנקיות לברית עכ"ל וחומרא בעלמא הוא ואין נוהגין כן".
2. הגרח"ק זצ"ל (הליכות חיים ח"ב פרק ל"ז אות רפ"ד, עמ' קל"ח) – "לפי המנהג דסנדק טובל לברית, אם צריך לטבול דוקא באותו יום, או דהדבר תלוי בטהרת הגוף ואפילו אם טבל אתמול או בשבוע שעבר סגי, וצ"ע. תשובה: לא שמעתי מנהג זה".
3. וכן חסר מכמה פוסקים - מחבר, ט"ז, ש"ך, רע"א, חכ"א, פת"ת, קיצור שו"ע, ועוד.
3. ט' ימים.
1. מחמיר.
1) הגרח"ק זצ"ל (נחמת ישראל פרק ט"ו הע' ק"ו, מועדי הגר"ח ח"ג תשובה רצ"ד).
2. מיקל.
1) רב פעלים (ח"ד או"ח סי' כ"ט שאלה ב') – "גם עוד אני אומר מי שרוצה להיות סנדק ג"כ מותר לו לטבול בבוקר קודם תפלה כי זה ידוע ומנהג פשוט שהסנדק מוכרח לטבול קודם המצוה ואפי' בחורף בימי הקור ופה עירנו נזהרים בטבילה אבי הבן והסנדק מאד מאד נמצא עתה שאינו טובל כי אם בשביל מצוה ולא לתענוג ובכל זה אני מיקל בשביל שהוא טבולו בצונן שאינו כי אם מנהגא בעלמא".
2) כה"ח (סוף ס"ק ק"צ) – "ומי שדרכו לטבול אחר תשמיש המטה הר"ז טובל כדרכו וכן הסנדק מותר לטבול. בן א"ח שם".
3) נטעי גבריאל (בין המצרים ח"א פרק מ"ב סעי' י"ג, הע' כ"ד) – "מי שהוא סנדק רשאי לטבול קודם הברית [והה"ד גם המוהל ואבי הבן]".
3. מראי מקומות – נחמת ישראל (פרק ט"ו סעי' י').
4. מראי מקומות.

1. תשב"ץ קטן (סי' קכ"ב) – "ובערב יום כפורים ור"ה והושענא רבה. וכשהוא בעל ברית. מהר"ם ז"ל שופך על ראשו ט' קבין מים שהם רי"ו ביצים במקום טבילה כי אותה טבילה אינה כי אם בשביל טהרה ולא בשביל חובה. ארחץ בנקיו"ן כפי בגימטריא רי"ו רמז ט' קבין שהם רי"ו ביצים הוי טהרה ונקיות".
6] מסתפר.
1. נהגו.
1. יעב"ץ (סידור ח"ב עמ' תשצ"א אות ג') – "ויספר ... כי יום טוב שלו הוא".
2. אוצר הברית (ח"א פרק ג' סי' י"ד סעי' י"ז).
2. ימי ספירה.
3. בין המצרים.
1. עי' סי' תקנ"א, לשיטות ומראי מקומות.
4. בימי אבילות.
1. עי' לקמן.
7] בגדים חשובים, בגדי שבת.
1. נהגו.
1. רמ"א (סי' תקנ"א סעי' א') – "מילה שהיא מר"ח עד ט' באב נוהגין שהמוהל ובעל ברית ואבי הבן לובשין בגדי שבת".
2. מג"א (סי' תקנ"א ס"ק ג'), יד אהרן (ריש הג' הטור) – "ובעל ברית. לכאור' דוקא אותו שתופס התינוק על ברכיו בשעת המילה כמ"ש בי"ד סי' רס"ה סי"א אבל המכניס ומוציא התינוק אינו בכלל זה ואף שהנשי' רגילות ג"כ ללבוש בגדי שבת היינו לפי שזה הוא עיקר מצותם".
3. יעב"ץ (סידור ח"ב עמ' תשצ"א אות ג') – "וילבש בגדים חשובים. כי יום טוב שלו הוא".
4. שלחן שלמה (סי' תקנ"א סעי' ב') – "מילה שהיא מר"ח עד התענית המוהל ובעל ברית היינו הסנדק שתופס התינוק בשעת מילה ואבי הבן לובשים בגדי שבת אף בחול אבל הקוואטר לא".
5. ערה"ש (סי' תקנ"א סעי' ט') – "ומילה שהיא מר"ח עד ט"ב נוהגין שהמוהל והבעל ברית שהוא הסנדק ואבי הבן לובשין בגדי שבת אבל שארי בעלי הכיבודים אפילו הקוואטי"ר אין לובשין בגדי שבת אך הנשים נוהגות ללבוש לפי שזהו עיקר מצוה שלהן במה שלובשות בגדים יקרים לכבוד המילה [מג"א סק"ג]".
6. מ"ב (סי' תקנ"א ס"ק ג') – "ובעל ברית. היינו אותו שתופס התינוק על ברכיו בשעת המילה אבל המכניס והמוציא התינוק [שקורין קוואטער] אינו בכלל זה ומ"מ האשה המכנסת התינוק נוהגת ללבוש בגדי שבת שזה עיקר מצותה".
7. הגריש"א זצ"ל (אשרי האיש יו"ד ח"ב פרק נ"ד אות כ"ב) – "בתשעת הימים, לצורך ברית מותר ללבוש בגדי שבת, אך רק לאב ולאם הנימול, למוהל ולסנדק".
8. תשובות והנהגות (ח"א סי' תקפ"ד) – "והסנדק צריך ליזהר ללבוש בגדי שבת ולרחוץ לכבוד המילה ותמהני שהפוסקים לא הביאו חובת רחיצה לבעלי ברית, ובש"ע (תקנ"ט ס"ק ט') מפורש שאפילו בת"ב (בנדחה) בעל ברית לובש בגדי שבת ורוחץ ע"ש שזהו חובה גם לסנדק".
9. אוצר הברית (ח"א פרק ג' סי' י"ד סעי' י"ז).
10. פוסקים.
2. ט' ימים.
1. לובשים בגדים שבת - פוסקים (עי' לעיל).
8] טלית.
1. נהגו.
1. פת"ת (ס"ק י"ג) – "סנדק ונוהגים להתעטף בטלית".
2. אוצר הברית (ח"א פרק ג' סי' י"ד סעי' י"ח) – "נהגו שהסנדק מתעטף בטלית בשעת המילה, וגם נוהגים שפורש טליתו ומכסה את פני התינוק".
2. תשעה באב.
1. הגריש"א זצ"ל (אשרי האיש יו"ד ח"ב פרק נ"ד אות כ"ו) – "מותר לסנדק ללבוש טלית ולאבי הבן להניח תפילין אחרי הקינות, וזאת ע"פ המעשה רב שכתב שהגר"א הניח תפילין דר"ת אחרי הקינות. וכך רבינו נוהג, ללבוש טלית בתשעה באב כשהוא סנדק".
3. מראי מקומות.
1. קהלות יעקב (תולדות יעקב עמ' שי"ב) – "כשהי' סנדק הי' נוטל ציצית אחת מהטלית ומסובבו מתחת ראש התינוק".
4. לבישת תפילין.
1. מראי מקומות – ציץ אליעזר (חי"ד סי' ד'), יביע אומר (ח"ג או"ח סי' ה' אות ד'), חיי הלוי (ח"ד סי' ג' אות ג').
1) ערה"ש (סי' רס"ד סעי' י"א) – "ולכן נכון שהמוהל והסנדק יהיה תפילין על ראשם בעת המילה ולהסמיך אות לאות דגם תפילין נקראו אות".
9] תפילה ותחנון.
1. מנחה.
1. רק הסנדק לא יאמר.
1) ח"א (כלל ל"ב סעי' ל"ג) – "ומכל מקום נראה לי פשוט דבעל ברית וסנדק ומוהל אין אומרים לעולם במנחה אפילו לאחר ברכת המזון, דיום טוב שלהם הוא".
2) קיצור שו"ע (סי' כ"ב סעי' ו') – "ואם מתפללין מנחה, בבית התינוק קודם סעודת הברית, או באמצע הסעודה, גם - כן אין אומרים, אבל אם מתפללים לאחר ברכת - המזון, אומרים. אך הבעל - ברית והסנדק והמוהל לא יאמרו אף לאחר ברכת - המזון, משום דיום - טוב שלהם הוא".
2. תחנון בתוך סליחות: תענית ציבור.
1. פסקי תשובות (סי' קל"א אות כ"ה).
3. תחנון בתוך סליחות: עשרת ימי התשובה.
1. עי' סי' תקפ"א סעי' א', לשיטות ומראי מקומות.
4. אמירת 'אבינו מלכנו' בעשרת ימי התשובה.
1. אומרים.
1) רמ"א (סי' תר"ב סעי' א') – "ואפילו אם חל מילה, שאין אומרים תחנון, אפילו הכי אומרים אבינו מלכנו (מנהגים)".
5. צדקתך.
1. לעצמן לא אומרים.
1) קובץ הלכות (שבת ח"א פרק י"ח סעי' ל"ב).
2) הגרח"ק זצ"ל (עלי שי"ח עמ' קל"ט אות ב') – "שאלה: האם הסנדק ואבי הבן אומרים 'צדקתך' בשבת במנחה. תשובה: לא".
3) אשי ישראל (פרק ל"ו הע' רכ"ח).
4) פסקי תשובות (דפו"ח, סי' רצ"ב אות ז').
2. אומרים.
1) יביע אומר (הלכה ברורה סי' רצ"ב סעי' י"ג).
3. מראי מקומות – הלכה ברורה (סי' רצ"ב סעי' י"ג).
10] עליה לתורה.
1. מקדימין הסנדק בקריאת התורה קודם המוהל.
1. מהרי"ל (מנהגים, הל' מילה סוף אות א') – "ואמר גדול מצות בעל הברית ממצות המוהל, מפני שרגליו נדמו למזבח כאילו מקטיר קטרת לשמים ... ומטעם זה דגדול בעל ברית יותר ממוהל אמר מהר"י סג"ל דמקדימין אותו בקריאת התורה קודם המוהל".
2. רמ"א (סעי' י"א) – "ויפה כח הסנדק מכח המוהל להקדימו לקריאת התורה".
3. לבוש (סעי' י"א).
4. מטה משה (עמוד גמילות חסדים ח"ז בעניני מילה פרק ד' אות ג') – "ומטעם זה דגדול בעל ברית יותר ממוהל, אמר מהר"י סג"ל דמקדימין אותו בקריאת התורה קודם המוהל".
5. ערה"ש (סעי' ל"ד).
6. אוצר הברית (ח"א פרק ג' סי' י"ד סעי' ב').
2. סנדק או אבי הבן.
1. סנדק.
1) מהר"י מברונא (סי' ק"פ) – "מעשה בריגנשפור"ק שאשה באה שם מעיר אחרת, וילדה בן ביום ה', ובא אחד מיושבי הקהלה ונעשה לו בעל ברית, וביום ו' נולד בן לא' מיושבי הקהלה, ובשבת רגילין לקרות לס"ת אבי הבן ובעל ברית, ואירע שלא יכלו לקרות לס"ת רק א' מהם ושאלוני מי קודם אם אבי הבן קודם, שהוא מיושב פה. וגם הוא אבי הבן והוא קודם. או דילמא כיון שהבן הא' נולד ביום חמישי ונעשה בעל ברית כדי לקיים מצוותו ולקרות בתורה הוא קודם: והשבתי בעל ברית קודם מתרי טעמי, חדא דרגילין למיקרי בעל ברית לפרסם חיבוב המצוה, וכדי לקנות בדמים יקרים דהורגלו לקנותו בשביל העניים דלית להו יציאה לפרנס את היולדת, הילכך מכבדים אותם וקוראים אותם לס"ת. וכן רגילין בריינו"ס בימי הגדולים כל מי שקונה טלית חדש רגילין לקרותו לס"ת לפרסם היאך זהירים בחיבוב המצוה, הילכך הכא נמי לא שנא, אבל קריאת אבי הבן לס"ת אין טעם למנהג זה כי בלאו הכי הוא מפורסם ומאי מצוה קעביד השתא, הילכך בעל ברית הוא קודם דאי לא מכבדי ליה שבקי ולא קני ליה במעותיו: ועוד כל הקודם זכה, וכיון דזה נולד תחלה זכה בקריאתו אף על גב דאין אדם זוכה בדשב"ל, מ"מ הואיל ועביד שבת ואתי סמיך דעתיה עלי' וקונה ליה, ונכון להקדים הקודם כי היכי דלא ליתו לאינצויי. ומה שטענו דזה השני מיושב פה וזה אינו מיושב פה אין זו טענה, דכל ישראל ערבים זה בזה מצוות, ואין תלוי ביושבי העיר כלל".
2. אבי הבן.
1) מחנה חיים (ח"ב יו"ד סי' קמ"ד  ).
2) אבן ישראל (הליכות חיים ח"ב עמ' קל"ח הע' רמ"ט).
3) הגריש"א זצ"ל (אשרי האיש יו"ד ח"ב פרק נ"ו אות מ"ז, הליכות חיים ח"ב עמ' קל"ח הע' רמ"ט) – "היו הסנדק ואבי הבן לפנינו, האב קודם לסנדק".
4) הגרחפ"ש זצ"ל (הליכות חיים ח"ב עמ' קל"ח הע' רמ"ט) – "דהאב קודם".
5) הגרח"ק זצ"ל (הליכות חיים ח"ב פרק ל"ז אות רפ"ה, עמ' קל"ח) – "כתב הרמ"א ביו"ד סי' רס"ה סי"א דיפה כח הסנדק מכח המוהל להקדימו לקריאת התורה. אכן נסתפקנו לענין הסנדק ואבי הבן, מי מינייהו קודם לקרה"ת. תשובה: אבי הבן קודם עי' בה"ל סי קל"ו".
3. מראי מקומות – אוצר הברית (ח"א פרק ג' סי' י"ד הע' ז'), ושמת בטנא (פרק ג' סעי' ט').
11] סנדק ב' פעמים אצל אדם אחד.
1. שלא ליתן שני ילדים לבעל ברית אחד.
1. מהרי"ל (מנהגים, הל' מילה אות א') – "ואמר גדול מצות בעל הברית ממצות המוהל, מפני שרגליו נדמו למזבח כאילו מקטיר קטרת לשמים. ומאותו טעם כתב רבינו פרץ ע"ה מה שאין כופלין לתת בניו לבעל ברית אחד פעמים ושלש רק לכל בן בורר בעל ברית אחר, משום דאיתמר פ"ק דיומא כהן שהקטיר קטרת פעם אחת לא שינה עוד לעולם מפני שהקטרת היה מעשיר. דכתיב ישימו קטורה באפך וסמיך ליה ברך ה' חילו (דברים לג, י - יא), לפיכך בכל פעם היו מעשרין כהן אחר, ה"נ ל"ש".
2. רמ"א (סעי' י"א) – "דכל סנדק הוי כמקטיר קטורת (מהרי"ל בשם ר"פ), ולכן נוהגין שלא ליתן שני ילדים לבעל ברית אחד, כדאמרינן גבי קטורת: חדשים לקטורת (שם בשם ר"פ)".
3. לבוש (סעי' י"א).
4. מטה משה (עמוד גמילות חסדים ח"ז בעניני מילה פרק ד' אות ג').
5. בית הילל (ס"ק ג').
6. חכמת אדם (כלל קמ"ט סעי' כ"ב) – "ומהדרין להיות סנדק שהוא תיקון לעוון קרי ונוהגין שאין נותנין סנדקות משני בניו לאחד שהיה כבר סנדק אצל בנו".
7. קיצור שו"ע (סי' קס"ג סעי' א') – "נוהגין שאין נותנין סנדקאות לאיש אשר כבר היה אצלו סנדק בבן אחד".
2. מיקל.
1. נוב"ק (יו"ד סי' פ"ו  ).
3. מחמיר, חוץ מנתינה לרב.
1. חת"ס (או"ח סי' קנ"ח, סי' קנ"ט  ).
4. דין הנ"ל, שזהו עניינו של אבי הבן, ואין זה נוגע לסנדק כלל.
1. יד שאול (על סעי' י"א) – "אמנם לענ"ד אף אם נימא כמהרי"ל אין איסור רק על בעל הברית המכבדו אבל הסנדק פשיטא שאין למנוע בשביל זה וכמה פעמים אירע לי שאמרתי לבעל הברית שכבר הייתי אצלו סנדק והוא לא רצה באחר רק בי ולא יכלתי למנוע ואולי יש חשש איסור שנראה כמזלזל ח"ו בדבר מצוה או כמזלזל בכבוד הבריו' ואולי אתייקורי הוא דאתיקר בי".
2. חזו"א (מעשה איש ח"ה עמ' ל"ב) – "היה לוקח ב' פעמים סנדק אצל אחד, ושאלתיו מהרמ"א (יו"ד סימן רס"ה סעיף י"א) שנוהגין שלא ליתן ב' ילדים לסנדקאות לבעל ברית אחד כדאמרינן גבי קטורת ע"ש, ואמר: לא כתוב לא לקחת, כתוב שהאבא לא יתן".
3. קהלות יעקב (תולדות יעקב עמ' שי"ב) – "בדבר סנדקאות ב' פעמים אצל אב אחד, אמר, שזהו עניינו של אבי הבן, ואין זה נוגע לסנדק כלל. והוסיף, שכן נהג החזון איש להיות סנדק יותר מפעם אחת אצל אותו אב, אם האב ביקש".
5. מראי מקומות – גר"א (ס"ק מ"ו, לשונו מובא לקמן), ערה"ש (סעי' ל"ד), תשובות והנהגות (ח"א סי' תקפ"ד), אוצר הברית (ח"א פרק ג' סי' י"ד סעי' י"ד), שמירת הגוף והנפש (  ).
1. חזו"א (מעשה איש ח"א עמ' קמ"ג) – "היה לוקח סנדקאות פעמיים אצל אותו משפחה. ומעשה שהיה: הגרמ"ז שטיגל זצ"ל כיבד את רבינו בסנדקאות לא' מבניו, וכשנולד הבן השני, חשב שלא להזמינו, יען והיה מקובל אז שלא לתת פעמיים סנדק, [עיין רמ"א יו"ד סי' רס"ה סי"א ובנו"ב קמא יו"ד סי' פ"ו], ולהביאו לברית ללא כיבוד סנדקאות אין זה יאה, והזמין את הרב מפוניבז' זצ"ל לסנדקאות. המוהל התאחר לבוא לברית, ובינתיים נכנס הרב מפוניבז' למרן החזו"א, שהיה דר אז בסמוך לבית הגרמ"ז שטיגל. כשהגיע המוהל, הלך ר"מ שטיגל לקרוא להרב מפוניבז', וכשהחזו"א שמע על דבר המילה קם מיד, לבש מעילו והתלווה להרב מפוניבז'. כשהגיעו למקום הברית, אמר הרב מפוניבז' בתמיהה: וכי אפשר שהחזו"א נמצא כאן ואני אתכבד בסנדקאות. והחזו"א הגיב על דבריו בתמיהה: גם על ה'קטורת' הייתם מוותרים כל כך מהר. ובסופו של דבר החזו"א היה הסנדק והרב מפוניבז' נתכבד בברכות. [אגב, מספר ר"מ שטיגל: החזו"א שאל את אבא, היכן חושבים אתם לערוך את הברית. והשיב: בבית חולים (כך היה נהוג בזמנו להשאיר היולדת בביה"ח עד לאחר הברית), ואמר החזו"א: למה לא תעשו בבית. ועשו בביתו]. פעם אחת הגיע לסנדקאות, וראה על הבעת פניו של א' מבני המשפחה שמצטער שלא כיבדוהו בכיבוד זה. הלך אליו רבינו, חייך ואמר לו: סנדקאות אקח אני, ובעשירות תזכו אתם... (שמעתי מהגר"ח קניבסקי שליט"א [זצ"ל])".
12] מדוע לא מצינו סנדק שמתעשר.
גר"א (ס"ק מ"ו) – "לכן נוהגין כו'. דבריו א"ל שחר דא"כ מ"ט מאדם אחד דוקא ואחד לא יעשה ב' פעמים סנדק לעולם ולעולם לא ראינו סנדק שמתעשר אלא המנהג הוא ע"פ צוואת ר"י החסיד סי' מ' ע"ש (ע"כ)".
1. אין אנו עושין כל המעשה סנדקאות.
1. עי' לקמן.
2. חת"ס (או"ח סי' קנ"ח) – "אעפ"י שראינו כמה שזכו במצוה זו ולא העדיפו, אין זה מכחיש ברכתו של מרע"ה כי אולי חטא גורם, ואילו לא זכה במצוה זו היה מתיסר ביסורים, ועכשיו שזכה לעושר ע"י מצוה זו לקחו ממנו עשרו בדין חלף יסורי גופו".
3. וידוע שהסטייפל''ר נהג להיות סנדק בכל מה דאפשר, ושאלו אחד, שלאחר שהיה סנדק הרבה פעמים, למה לא מצינו שהוא התעשר. ולזה השיב הסטייפל''ר, שאיך יכול לומר שאין אני עשיר, והא יש לי בן כמו ר' חיים, ובפעם אחר אמר, שאיך יכול לומר שאין אני עשיר, והא נתקבלו ספריי הרבה בעולם הישיבות".
4. אדמו"ר מסאטמאר (אור ישראל גליון כ"א עמ' רל"ה) – "שהביא הריא"ז מרגליות ז"ל בסוף ספרו פתח אליהו, דברות קודש מכ"ק מרן רבינו הקדוש מסאטמאר זצ"ל זי"ע מה שאמר בעת היותו בעיה"ק ירושלים, והיה המדובר בדבר הרמ"א שהסנדק מתעשר, ובביאור הגר"א שם כ' ולעולם לא ראינו סנדק שמתעשר, ועל זה ענה רבינו ואמר בלהט אש קודש: 'אבער דער הייליגער חתם סופר זאגט אז דער הייליגער רמ"א זאגט אז סנדקאות איז מעשיר ווערט מען געוויס רייך, עשירות איז נישט דער טייטש דוקא עשירות אין געלט, עשירות מיינט אין דעת, עשירות מיינט אין אריכות ימים, עשירות מיינט אין גוטע קינדער, אד"ג. און אז דער הייליגער חת"ס זאגט אז דער הייליגער רמ"א זאגט עשירות איז פאראן טאקע אמאל עשירות אין געלט אויך. ומסיים שם באלה הדברים, אשרי אוזן ששמע הדברים הללו יוצא מפי קודש מרן זצוק"ל מעומקא דלבא רחמנא בעי, באמונה רחבה יסודית בדברי רבוה"ק נבג"מ".
5. מראי מקומות – הר"א מייזעלס (אור ישראל גליון כ"א עמ' רל"ה).
1. תשובות והנהגות (ח"א סי' תקפ"ד) – "הן אמת שהגר"א זצ"ל בביאורו (סי' רס"ה ס"ק מ"ו) מביא "שלא ראינו סנדק מתעשר" יש לומר שהעשירות לאו דוקא בממון, (ועיין שבת דף כה: איזהו עשיר וכו') אלא בהצלחה לבטל כל גזירות ומחלות שנגזרו עליו וב"ב, ורק הבורא ית"ש לבד יכול להעיד אם הסנדק התעשר, ונאמן הוא אלקינו ית"ש לשלם לכל אחד שכרו בשלימות. ואולי גם בקטורת העשירות כה"ג".
2. הגרח"ק זצ"ל (דרך שיחה ח"א סוף עמ' ס"א) – "סיפר הרב ששמע מהג"ר ביינוש פינקל זצ"ל, כי פעם אחת היה אביו הגאון ר' אליעזר יהודה פינקל זצ"ל ראש ישיבת מיר סנדק בברית מילה, והיה שם מרן הגרי"ז מבריסק זצ"ל, ולא חש אביו בנוח שהוא זה שנתכבד בסנדקאות, פנה אל הרב מבריסק ואמר לו: אני סנדק, כי יש לי ישיבה, ומוטלת עלי חובה לדאוג לממון עבורה, וסנדקאות סגולה היא לעשירות, כמו שכתב הרמ"א (יו"ד סימן רס"ה). אמר לו הרב מבריסק: כבר כתב הגר"א (שם סקמ"ו) 'ולעולם לא ראינו סנדק שמתעשר', ענהו הגרא"י פינקל: לי מספיק גם צ"ק מהרמ"א... אבא זצ"ל נשאל פעם היכן עשירותו, אף שנתכבד רבות בסנדקאות, וענה: הנה נתעשרתי שכתבתי הרבה ספרים. גם עשירות ברוחניות עשירות היא. יש ברע"א (יו"ד סי' רס"ה ס"א) שעיקר הסנדק הוא ג' דברים: לאחוז התינוק, ואח"כ לאחוז בשעת הברכה, ולברך, ואחד ביקשו שיבוא לעירו לסנדקאות בשבת ואמר שאם יתן לו הנך ג' דברים יבוא".
13] מהו מעשה סנדקאות.
1. המעשה סנדקאות כולל העמידה לברכה.
1. רע"א (  ).
2. המעשה סנדקאות כולל להיות ג''כ הקוואט''ר.
3. שהמנהג היה שהסנדק משלם ההוצאת של הברית.
1. אמת ליעקב (יו"ד הע' קע"ו) – "צ"ב מדוע דוקא הסנדק שותה. ונראה, דלהלן סי"א כתב הרמ"א דכל סנדק הוי כמקטיר קטרת ולכן נוהגים שלא ליתן ב' ילדים לבעל ברית א' כדאמרינן חדשים לקטרת. ועיין בביאור הגר"א שכתב דלעולם לא מצינו סנדק שמתעשר. והנה מצינו בהרחמן שאומרים לאחר בהמ"ז: הרחמן הוא יברך בעל ברית המילה אשר שש לעשות צדק בגילה, ויש לעיין מה צדק עשה, וגם צ"ב מדוע הוא נקרא בעל ברית (דודאי לא קאי הרחמן זה אאב, דהוא נזכר בהרחמן שלפני זה). אבל הביאור הוא שהמנהג הי' שהסנדק הי' נותן הסעודה למילה, כי באיזה תקופות שהיו עניים מרודים היו אלו שהפסיקו מלילד שמא יהיה הולד זכר ויצטרכו לשלם בשביל סעודת המילה, ולכן הנהיגו שהסנדק ישלם הוצאות הסעודה, דזה שייך למצוא מי שיתנדב להיות סנדק ולשלם ההוצאות. ולפ"ז אין פלא מה שלא ראינו סנדק מתעשר, שעכשיו פסקו מליתן הסעודה ושוב אין לו סגולת סנדק. ולכן נקרא בעל ברית, שהוא בעל הסעודה, והוא שש לעשות צדק עם האב העני ששילם הוצאות הסעודה. ולפי"ז יתכן עוד טעם למה אין נותנים לסנדק שתי ילדים, דמכיון שהסנדק נותן צדקה לאב שמשלם הסעודה לא יהי' בכלל נותן כל מתנותיו לעני א'. ולפ"ז א"ש מש"כ הרמ"א שהסנדק שותה, והיינו משום שהיין שלו".
14] לוותר על סנדקאות.
1. חזו"א (מעשה איש ח"ג עמ' קנ"א) – "שמענו מב"ק האדמו"ר מסטריקוב שליט"א: סיפר לי הר"ר משה שרייבר ז"ל שפעם אחת הוזמן רבינו להתכבד בסנדקאות אצל יהודי מרמת-גן, אך בין ההזמנה ליום הברית פרץ ויכוח בין הורי התינוק, כאשר האשה טענה שהיות ובברית אצל הבן הקודם נתכבד אבי הבעל בסנדקאות, עכשיו צריך לתת הכיבוד לאביה. ניסו להפציר בה ולהסביר לה שהזמינו כבר את החזו"א, גדול הדור, וכי אי אפשר לבטל ההזמנה, אך זו עמדה על שלה ולא הסכימה לוותר. עד שהוחלט להציע השאלה לפני החזו"א עצמו. הציעו השאלה לפני רבינו, ואמר: 'בוודאי היא צודקת, ובשביל מצות כיבוד אביה מוכן אני לוותר, אבל אינני יכול לוותר בשביל התינוק'. סוף דבר היה שרבינו התכבד בסנדקאות. [עיין כעין זה בחלק ב' עמ' קכ"ב]".
2. מראי מקומות.
1. הגרח"ק זצ"ל (דרך שיחה ח"א עמ' ס"ב) – "שאלתי להרב שליט"א (זצ"ל) מהו סוד הדברים שנוסע לבריתות לסנדקאות, ואף שזו מצוה גדולה הרי ת"ת כנגד כולם, והשיב: גם בדרך אפשר ללמוד, אבל זה לא כל כך פשוט. מו"ח שליט"א (זצ"ל) שאלני פעם מדוע אני נוסע כל כך לבריתות, ועניתי כי כך ראיתי אצל רבותי, החזו"א נסע פעם לקוממיות, ולקח לו זה את כל היום, ואף פעם לא נמנע מלהיות סנדק, וגם אבא זצ"ל, אף שבזמנם לא היה כ"כ הרבה כמו אצלי. ה'חתם סופר' אמר על המאריך בתפילתו, שע"י שמאריכין שנותיו לא יפסיד, ומסתבר שבכל מצוה כן הוא, קצת יאריכו לו ימיו שלא יפסיד מהמצוה".
15] החשיבות.
1. דברי מלכיאל (ח"ד סי' פ"ו) – "ועוד יש לדון בזה דהנה מצינו שהסנדק נקרא בפוסקים בעל ברית המילה. וכשאין האב בביתו איתא בסי' רס"ה שנהגו שהסנדק מברך ברכת להכניסו. והמג"א סי' רפ"ב כתב לענין לקראו לס"ת שהסנדק קודם למוהל ואבי הבן. וכ"ה בשו"ע סי' רס"ה סי"א. וצריך להבין מה מעלת הסנדק לעומת המוהל שהוא עושה כל המצוה. ונראה בזה דהנה איתא במכות (דף כ' ע"ב) שהניקף אם הוא מסייע ומטה ראשו לוקה ג"כ על לאו דלא תקיפו וכ"ה הלשון ביו"ד סי' קפ"א. ורש"י כתב שם שמזמין השערות להקיפן. ולפ"ז גם בנ"ד הלא ההכרח שהסנדק יחזיק רגלי התינוק ויטה את הגיד לצד המוהל. וא"כ הרי הוא מסייע לגוף מצות מילה. וכאלו עשו שניהם. ואף שיש לחלק ... עכ"פ שמענו שהסנדק עושה שתי מצות. מצות סנדקי שהפליגו חז"ל בשבח המצוה. וגם משתתף בגוף המילה. ולזה הוא קודם להמוהל ולאבי הבן שהם עושים רק מצוה אחת וכ"כ התו' בברכות (דף י"ט ע"ב) ד"ה אמרת שמי שיש בו שתי קדושות גדול ממי שיש לו רק קדושה אחת. [ולפ"ז ראוי לנהוג שאבי הבן יהא סנדק דהא באמת מוטל עליו מצות מילה. ויש פוסקים שכתבו שאסור לעשות שליח למול אם הוא יכול למול. וע' קצה"ח סי' שפ"ב ובחיבורי ח"א סי' ו' בזה. וא"כ כיון שסנדק הוי ג"כ חלק מגוף מעשה המילה. לזה אף שאינו יכול למול בעצמו. מ"מ מחויב להיות סנדקי ולעשות כל מה שאפשר לו לעשות במעשה המילה ואקצר] ולזה נהגו שהסנדקי מברך להכניסו כשאין האב לפי שהוא עושה רוב המצוה. וכמו שהאב מוסר בנו למול. כן הסנדק מזמין הילד למולו. [ואני נוהג כשאני בעצמי מוהל והאב אינו בביתו. אני מברך גם ברכת להכניסו ולא הסנדק. באשר כי מעיקר הדין מוטל החיוב על ב"ד למול כשאין שם האב כמש"ל ואכמ"ל בזה]. ולזה נקרא הסנדק בעל ברית שהוא מזמין הילד למולו כמו האב".
16] שאר ענינים.
1. בקשות בשבת: תפילה קודם ברית מילה לאבי הבן המוהל והסנדק.
1. מיקל.
1) נטעי גבריאל (יו"ט ח"א פרק נ"ו סעי' ט"ז) – "מותר לומר את תפילות המוהל והסנדק ואבי הבן ביו"ט".
2) פסקי תשובות (סי' רפ"ח אות ז') – "תפילה קודם ברית מילה לאבי הבן המוהל והסנדק, ובשעת בכי התינוק הנימול".
3) ושמת בטנא (פרק ו' סעי' ל"ב) – "מותר לומר את תפלות הסנדק בשבת ויום טוב, שאין זה נקרא תחינה דאסור בשבת ויום טוב".
2. זריזין מקדימין.
1. הגריש"א זצ"ל (אשרי האיש יו"ד ח"ב פרק נ"ג אות ב') – "בשנים קדמוניות, במקרים רבים, רבינו לא הסכים להיות סנדק אחרי חצות היום מחמת דין 'זריזין מקדימין', אמנם, רבינו נהג כך רק לנוהגים כמנהג אשכנז, לעומת זאת, לא סירב להיות סנדק לאחב"י מבני ספרד, וכה היו דבריו, שאצלם המנהג למול גם אחרי חצות".
2. הגרח"ק זצ"ל (שאלת רב ח"א פרק י"ג אות ז') – "האם ראוי לדחות ברית עד חצות כדי שיגיע סנדק גדול הדור, או שעדיף להזדרז בבוקר מוקדם עם סנדק הרבה פחות חשוב. תשובה: דעביד כמר עביד וכמר עביד".
3. כיבוד אביו המחלל שבת בסנדקאות ובתמורה ישמור שבת אחת.
1. הגריש"א זצ"ל (חשוקי חמד פסחים עמ' תצ"ב, אשרי האיש יו"ד ח"ב פרק נ"ד אות י"א) – "בעל תשובה שנולד לו בן, והברית צריכה להיות בשבת, ואמר הסב המחלל שבת לבנו הבעל תשובה, שאם יכבד אותו בסנדקאות, ישבות כדין, כל אותה השבת, והבן מצידו חשב להזמין לסנדקאות את גדול הדור. ואמר רבינו, שפשוט שיעדיף את אביו כדי למונעו (אפילו פעם אחת) מעון סקילה".
4. אמר לאחד שיהיה סנדק (או שאר מצות הברית) ורוצה לחזור בו.
1. אבני ישפה (ח"ה סי' קל"ג ענף ב') – "ונראה שהאי דינא שאסור לחזור בו נאמר גם לענין סנדק, וכן בכל כיבוד שרגילים לכבד בברית, והיינו ברכות, ועמידה לברכות, וכסא של אליהו, ולקיחה מן הכסא, וכן מה שאנו קוראים 'קוואטער'. וטעמי ...".
5. מראי מקומות.
1. קיצור שו"ע (סי' קנ"א סעי' ז') – "תיקונים למי שנכשל בחטא זה כתובים בספר יסוד יוסף אשר ליקט ואסף מספרים קדושים וקדמונים, ואכתוב פה קצת מהם בקיצור. להדר להיות סנדק שימולו ילדים על ברכיו ובפרט להיות סנדק אצל עניים, להרבות בצדקה לעניים, לשמור שבת כהלכתו ולענגו ולהדליק נרות הרבה, לכבד ולאהוב לומדי תורה, להתפלל בכוונה ובבכי, לבחור במדת הענוה, וכאשר ישמע שמחרפין אותו ישתוק וימחול ...".
סנדק - לענין אבילות
1] אונן.
2] אבל תוך שבעה.
3] תוך ל'.
4] תוך שנה.
5] יארצייט.
1] אונן סנדק.
1. מראי מקומות – אוצר הברית (ח"א פרק ג' סי' י"ד סעי' ח'), אבלות השלם (פרק ד' סעי' נ"ה), ברית הלוי (סי' רס"ה סעי' י"א אות ל"א, עמ' תרמ"ב).
1. קיצור דברי סופרים (פרק ה' סעי' פ"א) – "אינו רשאי להיות סנדק אם לא שהיה שעת הדחק שאין שם אחר הגון לכך כמו זה האונן".
2] אבל תוך שבעה.
1. מיקל [ואחר ג' ימים אפי' חוץ לביתו].
1. מהרי"ל (מנהגים, הל' מילה אות י"ד) – "אבל מותר להיות בעל ברית ויתפלל בביתו, וכשמביאין התינוק לבה"כ גם הוא ילך ולסעודת המילה לא יבא ... וז"ל ספר הפרנס סימן קנ"ח: אבל מותר להיות בעל ברית בכל יום, רוקח. מהר"ם היה בעל ברית תוך ל' יום של אביו ורחץ בלילה שלפני המילה דלדידי' הוי כרגל. והאבל הוא ואשתו תוך ל' לובשים בגדי שבת כשהן בעלי ברית עד לאחר יציאת בה"כ, עכ"ל מהרא"ק".
2. רמ"א (סי' שצ"ג סעי' ג') – "ואם האבל מוהל או בעל ברית, לאחר שלשה, מתפלל בביתו, וכשמביאין התינוק למול, הולך האבל לבית הכנסת (הגהות אשירי)".
3. חכ"א (כלל קס"ז סעי' ד') – "ואם אבל סנדק או מוהל לאחר שלושה ימים מתפלל בביתו וכשמביאין התינוק למול הולך לבית הכנסת אבל תוך שלושה לא יצא אלא אם כן אין מוהל אחר בעיר דאז אפילו ביום ראשון מותר".
4. דרך החיים (סי' רס"ה סעי' א') – "אבל סנדק אבל לא יצא תוך שלשה ואחר שלשה יתפלל בביתו וכשמביאין התינוק למול הולך לביהכ"נ (סי' שצ"ג)".
5. ברכי יוסף (סי' שצ"א ס"ק א') – "הגהה. אבל שהוא בעל ברית או מוהל וכו'. כתב מהריק"ש בהגהותיו בדין זה, דאבל תוך שלשים יכול להיות סנדק. ומשמע מדבריו דבתוך שבעה לא אריך להיות סנדק. אבל מהר"ם מינץ סימן פ"ו כתב בשם א"ז (הל' אבלות סי' תמ), דשרי אף תוך ז'. ואין ראיה מתשובת מהרי"ל סימן קי"ו והנמשכים אחריו, דנקטי בתוך שלשים, משום דמיירי ללבוש בגדי שבת ולאכול שם. אבל להיות בעל ברית ומוהל לקיים המצוה, מודים חכמים לא"ז ולמהר"ם מינץ דשרי, כיון דאבל חייב בכל המצות. וכן נראין דברי הרב בית דוד סימן קצ"א, דמודה להא דא"ז. ומה שהקשו הרב בית דוד שם והרב דבר משה י"ד סימן פ"ב, על מ"ש הרב מהר"ר יעקב חאגי"ז בשו"ת הלכות קטנות סימן רפ"ט. ע"ש. הרואה יראה כי התשובה הנז' היא מבן הרב ז"ל כשהיה רך בשנים. ואחר זמן ראיתי לעטרת ראשי מורי הרב זלה"ה בתשובתיו כ"י שהסכים למעשה דהאבל יכול להיות סנדק תוך שבעה, אך אסור לנעול סנדל וללבוש בגדי שבת, והביא ראיות לדבריו".
6. קיצור שו"ע (סי' רי"ד סעי' ג') – "ואם האבל הוא סנדק או מוהל לא יצא תוך שלשה, ולאחר שלשה יתפלל בביתו, וכשמביאין את התינוק למול הולך לבית הכנסת".
7. הגרח"ק זצ"ל (קונ' עזרת אליעזר ירחי לידה וברית מילה עמ' נ"ד) – "סבא של"ע יושב באבילות, ויש ברית לנכד, והבטיחו לסבא שיכבדוהו בסנדקאות, האם אפשר לבוא לעשות הברית בבית של האבלים ולכבד שם את הסבא בסנדקאות. תשובה: כן".
8. קיצור דברי סופרים (פרק מ"ב סעי' מ', סעי' מ"ה, סעי' מ"ח, סעי' נ', סעי' נ"ה) – "וכן לענין סנדק אף אם יש אחר שיכול להיות סנדק מותר לאבל להיות סנדק ולילך לברית ... מוהל וסנדק אע"פ שהתירו להם לילך אחר ג' ימים לבית הכנסת אבל שאד דיני אבלות נוהג בהם ... תוך שלשה ימים הראשונים יכול להיות מוהל או סנדק אבל לא יצא המוהל או הסנדק מביתו. ויבואו הציבור עם התינוק לביתו וימול שם. ואם יש טורח לבוא לביתו יקחו מוהל אחר ... ויש מקילין אפילו כשיש מוהל אחר דמותר לצאת אפילו תוך ג׳ ימים ראשונים. [ויש מקילין גם בסנדק]".
9. הל' אבילות (ארטסקרול, עמ' קמ"ז).
10. אבלות כהלכתו (פרק מ"ב סעי' ל"ג).
2. מחמיר.
1. עי' יד שאול (סי' שצ"ג על הרמ"א סעי' ג') – "נ"ל דודאי אם כבדו את האבל אחר שלשה להיות סנדק ודאי יש לקבל המצוה באהבה אבל לבחור אותו ודאי אינו נכון לפענ"ד ופרט בזמנינו".
3. מראי מקומות – אוצר הברית (ח"א פרק ג' סי' י"ד סעי' ט'), נטעי גבריאל (אבילות ח"ב פרק כ"ד סעי' ח'), ברית הלוי (סי' רס"ה סעי' י"א אות ל"ב, עמ' תרמ"ג).
1. הגרח"ק זצ"ל (דרך שיחה ח"א עמ' ס"ב) – "הוה עובדה כאשר ישבתי שבעה על אמי ע"ה, ורצו ליתן לי סנדקאות, דיברתי על זה עם אבא זצ"ל, ולבסוף לא הלכתי".
2. קיצור דברי סופרים (פרק מ"ב סעי' מ"א) – "אך סנדק שמחזיק התינוק מסתבר שיכול לישב ע"ג כסא בשעת הברית".
4. לאכול שם.
1. מחמיר.
1) קיצור דברי סופרים (פרק מ"ב סעי' מ', סעי' מ"ה, סעי' מ"ח, סעי' נ', סעי' נ"ה) – "אפילו אבי הבן ומוהל וסנדק שמותר להם לצאת לברית חוץ לביתם, אסורים לאכול בסעודת המילה כשהיא חוץ לבית".
2) נטעי גבריאל (אבילות ח"ב פרק כ"ד סעי' ח').
3) אבלות השלם (פרק י"א הע' שס"ז).
4) ברית הלוי (סי' רס"ה סעי' י"א אות ל"ז, עמ' תרמ"ה).
5. בגדי שבת.
1. מיקל, עד לאחר המילה.
1) זרע אמת (ח"ב [יו"ד] סי' קנ"ח  ).
2) בדה"ש (סי' שצ"א ציונים ס"ק פ"ה, ביאורים ד"ה ילבש [עמ' תרל"ז]) – "זרע אמת ... שיש להקל כדבריו, אע"פ שהברכי יוסף מחמיר בזה".
3) הל' אבילות (ארטסקרול, עמ' קמ"ו).
2. מחמיר.
1) ברכי יוסף (סי' שצ"א ס"ק א') - לשונו מובא לעיל.
2) אבלות השלם (פרק י"א הע' שס"ז).
3. מראי מקומות – ברית הלוי (סי' רס"ה סעי' י"א אות ל"ד, עמ' תרמ"ד).
1) הגרח"ק זצ"ל (קונ' עזרת אליעזר ירחי לידה וברית מילה עמ' נ"ד) – "אם מותר לכבד סבא אבל ל"ע בסנדקאות, האם יצטרך להחליף בגדיו ולל בוש בגדי שבת, כי עתה זה יו"ט שלו. תשובה: יתכן".
6. נעלי עור.
1. מחמיר.
1) ברכי יוסף (סי' שצ"א ס"ק א') - לשונו מובא לעיל.
2) נטעי גבריאל (אבילות ח"ב פרק כ"ד סעי' ח').
3) אבלות השלם (פרק י"א הע' שס"ז).
2. מראי מקומות – ברית הלוי (סי' רס"ה סעי' י"א אות ל"ד, עמ' תרמ"ד).
7. רחיצה וטבילה במקוה.
1. מראי מקומות – ברית הלוי (סי' רס"ה סעי' י"א אות ל"ה, עמ' תרמ"ד).
3] תוך ל'.
1. סנדיק.
1. מיקל.
1) מהרי"ל (מנהגים, הל' מילה אות י"ד) - לשונו מובא לעיל.
2) אוצר הברית (ח"א פרק ג' סי' י"ד סעי' י').
2. רחיצה.
1. מיקל.
1) מהרי"ל (מנהגים, הל' מילה אות י"ד) - לשונו מובא לעיל.
2) קיצור דברי סופרים (פרק ל"ב סעי' ל"ו) – "בעל ברית [ר"ל סנדק וה"ה מוהל וכן אבי הבן ואמו] שהוא אבל אפילו על אביו מותר לרחוץ בלילה שלפני המילה לאחר שבעה כיון דאינו מצד הדין דהוי כרגל לגבי דידיה".
3) הל' אבילות (ארטסקרול, עמ' צ"ג).
4) ברית הלוי (סי' רס"ה סעי' י"א אות ל"ה, עמ' תרמ"ה).
3. תספורת.
1. מחמיר.
1) נוב"ת (יו"ד סי' רי"ג) – "אבל תספורת שהוא ניכר תמיד חיישינן למראית עין שאין הכל יודעים שהוא בעל ברית. בהא סליקנא לאסור תספורת בין לאבל תוך שלשים שהוא בעל ברית ובין בשבוע שחל ט"ב".
2) פת"ת (סי' ש"צ ס"ק א') – "אסור לגלח. עי' (בתשו' נו"ב תניינא חי"ד סי' רי"ג) שכתב דאם אירע ברית מילה והאבל סנדק או מוהל אפ"ה אסור בתספורת ולא דמי למ"ש רמ"א לקמן סי' שצ"א ס"ב בהג"ה בשם (מהרי"ל) מכמה טעמים ע"ש".
3) יביע אומר (ח"ה אות ג', יחוה דעת ח"ו סי' ל"ו  ).
4) קיצור דברי סופרים (פרק ל"ב סעי' ל"ו [לשונו מובא לקמן], פרק מ' סעי' ס"ח) – "סנדק ומוהל ואבי הבן אע"ג דהמילה חשיב יו"ט שלהם אסורים להסתפר תוך שלשים. ומ"מ מי שאינו מוחה בידו לא הפסיד".
5) נטעי גבריאל (אבילות ח"ב פרק ה' סעי' ט"ו).
6) פסקי משה (אבילות ח"ב פרק י"ז סעי' קי"א).
7) הל' אבילות (ארטסקרול, עמ' ק"ו).
8) אבלות השלם (פרק י"א סעי' קס"ג).
9) ברית הלוי (סי' רס"ה סעי' י"א אות ל"ו, עמ' תרמ"ה).
4. נטילת ציפרנים.
1. מחמיר.
1) קיצור דברי סופרים (פרק ל"ב סעי' ל"ו) – "אבל תספורת ונטילת צפרנים שאסור מדינא כל שלשים אסור".
5. סעודה.
1. מותר בביתו ואסור חוץ לביתו.
1) עי' קיצור דברי סופרים (פרק מ"א סעי' צ"ח, סעי' ק"ב, עי' סעי' ק') – "ותוך שלשים מותר בביתו ואסור חוץ לביתו ... ובשו"ת פני יהושע וכן בשו"ת זרע אמת כתבו דיש להקל בכל אבל [אף באבל על אביו ואמו] אף תוך שלשים להיות סנדק ומוהל וליכנס לסעודה. והמיקל לא הפסיד וכל שהוא עושה לשם שמים הרי זה זריז ונשכר".
2. מקום הצורך יש להקל.
1) הל' אבילות (ארטסקרול, עמ' ר"כ).
3. על הורים מחמירים, ושאר קרובים מיקלים.
1) בית לחם יהודה (הג' בשו"ע סי' שצ"א סעי' ב').
2) אבלות כהלכתו (פרק מ"ב סעי' ל"ג).
4. מראי מקומות – נטעי גבריאל (אבילות ח"ב פרק כ"ג סעי' כ"ד), אבלות השלם (פרק י"א סעי' קצ"ה).
6. בגדי שבת.
1. מחמיר.
1) נראה מכמה פוסקים לקמן - חכ"א, דרך החיים, קיצור שו"ע, ועוד.
2. מיקל, עד לאחר המילה.
1) מהרי"ל (מנהגים, הל' מילה אות י"ד) - לשונו מובא לעיל.
2) ברכי יוסף (סי' שצ"א ס"ק א') - לשונו מובא לעיל.
3) קיצור דברי סופרים (פרק מ"א סעי' צ"ח) – "ואף בביתו יש אוסרים בבגדי שבת ויש מתירין. ואפשר להקל בזה".
4) ברית הלוי (סי' רס"ה סעי' י"א אות ל"ד, עמ' תרמ"ד).
5) כ"ש הפוסקים לעיל שמיקילים - זרע אמת, בדה"ש, הל' אבילות.
3. מראי מקומות – נטעי גבריאל (אבילות ח"ב פרק כ"ג סעי' כ"ה).
4] תוך שנה.
1. סעודה.
1. מיקל.
1) רמ"א (סי' שצ"א סוף סעי' ב') – "אבל שהוא בעל ברית או מוהל, ילבש בגדי שבת עד לאחר המילה. ומותר ליכנס למילה לאכול שם, אם הוא לאחר ל', אף על פי שאין המילה בביתו (ב"י בשם תשובת מהרי"ל)".
2) חכ"א (כלל קס"ו סעי' ב') – "ואבל שהוא בעל ברית (נראה לי דרצה לומר סנדק) או מוהל ילבש בגדי שבת עד לאחר המילה ומותר ליכנס למילה לאכול שם אם הוא לאחר שלושים ואפילו לאביו ואמו ואף על פי שאין המילה בביתו (שם)".
3) דרך החיים (סי' רס"ג סעי' ה') - לשונו מובא לקמן.
4) קיצור שו"ע (סי' רי"ב סעי' ג') - שונו מובא לעיל.
5) קיצור דברי סופרים (פרק מ"א סעי' צ"ח) – "אבל שהוא סנדק או מוהל וכל שכן אבי הבן או אם הבן [וי"א דה"ה אביו של אבי הבן] שהוא שמחה שלו, מותר להם ליכנס למילה לאכול שם אם הוא לאחר שלשים אע"פ שאין המילה בביתו. וילבש בגדי שבת עד לאחר המילה. ובתספורת אסור אם עדיין לא גערו בו".
6) נטעי גבריאל (אבילות ח"ב פרק כ"ג סעי' כ"ד).
7) הל' אבילות (ארטסקרול, עמ' ר"כ).
8) אבלות כהלכתו (פרק מ"ב סעי' ל"ג).
9) אבלות השלם (פרק י"א סעי' קצ"ה).
2. בגדי שבת.
1. מיקל, עד לאחר המילה.
1) רמ"א (סי' שצ"א סעי' ב') – "אבל שהוא בעל ברית או מוהל, ילבש בגדי שבת עד לאחר המילה. ומותר ליכנס למילה לאכול שם, אם הוא לאחר ל', אף על פי שאין המילה בביתו (ב"י בשם תשובת מהרי"ל)".
2) חכ"א (כלל קס"ו סעי' ב') - לשונו מובא לעיל.
3) דרך החיים (סי' רס"ג סעי' ה') – "אבל שהוא סנדק או מוהל לאחר שלשים על אביו ואמו ילבש בגדי שבת עד לאחר המילה ויכול לאכול גם בהסעודה (שם)".
4) קיצור שו"ע (סי' רי"ב סעי' ג') – "אבל שהוא סנדק או מוהל, לאחר שלשים אפילו על אביו ועל אמו, ילבוש בגדי שבת עד לאחר המילה, ויכול לאכול גם בסעודה".
5) קיצור דברי סופרים (פרק מ"א סעי' צ"ח) – "וילבש בגדי שבת עד לאחר המילה".
6) נטעי גבריאל (אבילות ח"ב פרק כ"ג סעי' כ"ה).
7) אבלות השלם (פרק י"א הע' שס"ז) – "ומסתבר שיכול להמתין עד שמגיע לביתו לפשוט בגדיו וא"צ לעשות כן מיד אחר המילה".
3. תספורת.
1. קיצור דברי סופרים (פרק מ"א סעי' צ"ח) – "ובתספורת אסור אם עדיין לא גערו בו".
2. נטעי גבריאל (אבילות ח"ב פרק ה' סוף הע' כ"ב) – "אולם אחר ג' חדשים הראשונים לגילוח הראשון יש להקל אחר ל' יום".
5] יארצייט.
1. צום.
1. אין להתענות.
1) חכ"א (כלל קע"א סעי' י"א) – "ואם אירע לו ברית מילה של בנו או שהוא סנדק או מוהל ביאהר צייט אינו צריך להתענות שיום טוב שלו הוא ולפחות אינו צריך להשלים רק אחר חצות דהיינו שש שעות ומחצה כמו בתשעה באב שנדחה (עיין בחיבורי חיי אדם כלל קל"ב סימן ל"ז), (ט"ז סימן תקס"ח ס"ק ה')".
2) קיצור שו"ע (סי' רכ"א סעי' ו') – "ביום שאין אומרים בו תחנון אין מתענין תענית יאהרצייט, וכן ביום מילה, האב והסנדק והמוהל אין מתענין".
3) קיצור דברי סופרים (פרק ס"ו סעי' ל"א) – "אבל אם הוא בעל ברית דהיינו שאירע לו ברית מילה של בנו, או שהוא סנדק או מוהל באותו יום, אינו צריך להתענות שיום טוב שלו הוא ואפילו אם ירצה להתענות לכל הפחות לא ישלים רק עד אחר חצות דהיינו עד ו׳ שעות ומחצה".
4) פסקי משה (אבילות ח"ב פרק כ"ג סעי' מ').
